**אדריכלית אורית סמן טוב פנחס סיכום פעילות אוקטובר -1999 עד ינואר 2020**

בשנת 1987 הקמתי וייסדתי סטודיו עצמאי "ארכוד אדריכלים", קראתי לו בשם זה מתוך תפיסת עולמי בה החיפוש המחקר והדרך היא המטרהARCOD=ARCHITECTURAK CODE , בנוסף לכך , לתפיסתי כל אדריכל שיצטרף לסטודיו יתקדם בו למסלול שותף, ויהווה עוד חלק בפסיפס הבונה את ארכוד. מאז ועד היום , תכננתי מאות פרויקטים, השתתפתי בעשרות תחרויות , יעצתי לעיריות מוסדות ארגונים וחברות, שימשתי כמנטורית והתנדבתי בפעילות ציבורית ענפה על מנת לתרום לשיפור את מעמד האדריכלות, את מעמד האדריכל , את הסביבה בה אנו חיים ואת הקהילה והאנושות. ארכוד הינו משרד מאמן, מקום בו אני חונכת ומהווה מנטורית לבוגרי בתי ספר לאדריכלות, ומלווה אותם לאורך שנות הסטאז' ויותר. עד היום חנכתי עשרות אדריכלים שרבים מהם יצאו לדרך עצמאית או עובדים במשרדים בארץ ובעולם. הן בסטודיו שלי ארכוד והן בסטודיו באוניברסיטה, אני מייצרת סביבה מחקרית ותומכת אשר יוצרת היזון חוזר בין האדריכל והאדריכלות אותה הוא יוצר, ותורמת לבניית דור אדריכלים טוב יותר ממוריו,ויוצרת אדריכלות עדכנית ודינמית. היישום בשטח של המחקר במעבדה, מאפשר יצירת תהליך אינסופי וספירלי שמשתכלל ומתקדם בין פרוייקט לפרוייקט ואינו קופא על שמריו או הצלחותיו. בין עבודת המחקר ב"מעבדה" בפרויקטים ישנו שילוב של פן תיאורטי אקדמי לצד פרקטיקה מקצועית ויישומית , ושימת דגש על חדשנות , מקצוענות יישום , ושימת דגש על חדשנות, מקצועיות באווירת סדנא , שולחן עגול יצירתיות והקשבה . בארכוד 13 אדריכלים , וסדר גודל הסטודיו נוצר מתוך בחירה לייצר סטודיו בוטיק הבוחר את נושאי פרויקטים, הלקוחות ותחומי המחקר .

הפרויקטים המקצועיים בהם עסקתי ועוסקת בין השנים 1999-2020 מתרכזים בעיקר בתחומים הבאים: תכנון תבע"ות (תוכניות בניין עיר) מפורטות בינוי ועיצוב עירוני, תכנון בנייני ומתחמי מגורים ובתוכם בניינים ומתחמים לשימור וערוב שימושים, תכנון מבני ציבור מלונאות ומסחר כמו בתי ספר אשכולות גנים מקוואות מוזיאונים וגלריות מעבדות אודיטוריום , תחרויות תערוכות והרצאות (מורחב בתיק העבודות).

**תבע"ות מפורטות עיצוב ובינוי עירוני**:

כחלק מתפיסתי את התכנון העירוני, איני מאמינה בהפרדה בין תכנון ועיצוב עירוני לתכנון המפורט , הפרויקטים אותם בחרתי לתכנן משלבים בהכרח גם תכנון מפורט. באופן זה כל הפרויקטים אותם אני מציגה בפרק זה מהווים חלק ראשון של הכנת התב"ע והשני בפרק התכנון המפורט. בשל גישתי זו כחלק מעבודת התכנון העירוני , אני מפתחת ומתכננת ראשית את התכנון המפורט הראשוני והסופי של הפרויקט על חלופותיו, כולל כל היועצים של התכנון המפורט כמו חניה, נוף ופיתוח, איכו סביבה נגישות קונסטרוקציה ועוד, ורק לאחר בחירת ופרוט החלופה הנבחרת אני גוזרת את מסמכי התב"ע , אותה אני ממשיכה ללוות בהיזון חוזר של התכנון המפורט.

**פרויקט בינוי פינוי של 108 יחידות דיור קיימות, במתחם הצעירים ברמת השרון שטח הדירות ,**עיסוקי במסגרת זו כוללת תכנון ארגון וליווי דיירים שהזמינו ממני את העבודה, שיתוף הציבור בתכנון ,קביעת הקו הכחול, הכרזה של משרד השיכון, ליווי מול הרשויות ,הכנת חלופות תכנוניות תכנון התב"ע תכנון תכנית עיצוב אדריכלי, יצירת מסמכי מדיניות, בחינות סטטוטוריות וכלכליות ,ותכנון מפורט. שטח התוכנית כ 40 דונם (40,000 מ"ר), השטח הבנוי בשטח של כ 70,000 מ"ר השימושים מגורים (480 יחידות דיור) , מבני ציבור, מסחר פארקים וחניות.

**תכנית בניין עיר מתחם האטד בנווה צדק תל אביב ,** פרויקט מורכב ובו בניינים טמפלרים לשימור בעלי קרקע רבים, ובשל מיקומו הייחודי טעון באתגרים תכנוניים מורכבים. בפרויקט עירוב שימושים , משרדים מלונאות, מגורים מסחרי, מבנים לשימור ומבני ציבור . שטח התכנית כ 6 דונם (6,000 מ"ר) , והשטח הבנוי כ 60,000 מ"ר ב כ 40 קומות וגובל בתחנת הרכבת הקלה במתחם המסילה ההיסטורי וגשר שלוש. עיסוקי בפרויקט זה אותו אני מלווה שנים רבות ,כולל תכנון אדריכל עירוני ומפורט ,תכנון חלופות, ליווי הדיירים השונים ושיתוף הציבור בתכנון, עבודה מול צוותי התכנון בעיריית תל אביב תוך שילוב תועלות ציבוריות במתחם.

**תב"ע מפורטת בשדרות הילד ברחוב ז'בוטינסקי ברמת גן,** מגרש בן כ -3 דונם (3,000 מ"ר) ובו נמצאת היציאה של הרכבת התחתית, הפרויקט בשטח של כ 20,000 מ"ר ב כ 35 קומות, אותו תכננתי בתאום עם עיריית רמת גן הועדה המחוזית ונת"ע (נתיבי תחבורה עירוניים), מהווה תקדים בשילוב יציאת תחנת הרכבת התחתית לקומת הרחוב של הבניין. האתגר התכנוני בפרויקט היה לייצר מגדל עם ערוב שימושים למסחר מגורים חניה ציבורית ותחנת רכבת על ציר עירוני הומה.

**תב"ע ותכנית בינוי למעונות סטודנטים במכללה האקדמית גבעת ושינגטון**, בשטח של כ 30 דונם (3,000 מ"ר), כ-500 חדרי מעונות בהרכבים שונים , מסחר ושטחי ציבור. במסגרת העבודה פתחתי תפיסה לגבי תכנון מעונות, טכנולוגיות בניה חדשניות וזולות ועוד.

**תב"ע מתחם בית כלל תל אביב** ( מפורט בתיק עבודות נבחרות)

תוכניות בנין עיר נוספות אותם תכננתי , **מתחם אלון ברמת השרון** , בינוי לביצוע תכנון מפורט והנחיות לעיצוב המרחב העירוני, **הירקון פרישמן** בתל אביב, בשני מגרשים בשטח של כ 1,200 מ"ר, עם בניין לשימור בשטח בניה של כ 3,000 מ"ר המשלב שימושים של מגורים, ומסחר. **בן עטר בתל אביב** , מגרשים בני כ -5 דונם בהם תכננתי תב"ע תכנית עיצוב עירונית והנחיות מרחביות לשימושים של מגורים ברי השגה מסחר שטח ציבורי פתוח.

**תכנון בנייני ומתחמי מגורים התחדשות עירונית ושימור:**

תכנון וחקירת המגורים מהווים נדבך חשוב ויסודי בעבודתי. בישראל חיים היום כ 9 מיליון תושבים , והתחזיות הן כי עד השנה 2040 יחיו דו יותר מ 16 מיליון תושבים, אוכלוסיית ישראל גדלה ומתפתחת והדרישה לדיור גדלה. המחסור בדירות גדל והיעד של הממשלה הוא לבנות תוספת של 100,000 דירות בשנה. בישראל נבנות פחות מ 40,000 דירות בשנה. תחום זה הינו התחום האפור ביותר באדריכלות בישראל והחדשנות בו הן מבחינת התכנון, התפיסה וטכנולוגיות הבניה שואפת לאפס. על כן בחרתי להתמקד גם בתחום זה, לפתח אותו ולהתמחות בו. בשנים הראשונות לעבודתי, עסקתי בחקירת ובניית צמודי קרקע ותכננתי עשרות בתים .מאז ועד היום תכננתי מאות יחידות דיור בעשרות בניינים , אך בחרתי לעסוק בתכנון "בוטיק", ולבחור פרויקטים שבהם אני יכולה להשפיע, לקדם, ולפתח מתודות ורעיונות הנפגשים עם תפיסת עולמי , כחלק מתפיסתי אני מתכננת את בנייני המגורים מהפנים החוצה ומהחוץ פנימה , תוך יצירת אינטראקציה ביניהם. לעיתים רבות אני חוזרת לשולחן התכנון העירוני על מנת לשנות את החוק (התב"ע) , לייצר פרוגרמות חדשות , סוגים חדשניים של מגורים שיתופיים, פרוק יחידת המגורים המסורתית, הפרטה והגדרה מחדש של הגבולות בין השימושים השונים, הציבורי, הסמי ציבורי, והפרטי. גמישות בין הצרכים השונים של דיירים , סוגי תאי משפחות וטיפולוגיות שונות של האוכלוסיות, סביבת העבודה במרחב המגורים קהילה ועוד. המטרות אליהן אני חותרת הן : א. לטשטש ואף לבטל את הגבולות בין השימושים השונים ולייצר מרחבי חיים שאינם מוגדרים על ידי השימוש התב"עי אלא מאפשרים שימושים על פי צרכי האדם החי בהם 24/7 . ב. יצירת גמישות המאפשרת זאת בצורה יעילה אידיאלית ושלמה. ג. חיבור הדסיפלינות הקשורות והרלוונטיות לחיים של האדם כמו , טכנולוגיה, פסיכולוגיה, קהילה, וקשרים חברתיים, אינטימיות, פרנסה , תעסוקה, בילוי, יצירתיות, בריאות וקיימות. ד. מעבר מ LOW TECH ל HIGH TECH , יישום הטכנולוגיה לענף הבניה הן בשלבי הביצוע, הן בשלבי האחזקה, והן ביישומם בחיי היום יום.

בתקציר תיק העבודות בחרתי להציג מספר פרויקטים: **ברחוב בן עטר, חובבי ציון ,ויתקין , נצר סירני, בית כלל, דיזינגוף 166, מוהליבר 166, אלנבי 138-140.** פרויקטים נוספים (רשימה חלקית) **: בתל אביב שינקין 22, שינקין 24, שינקין 56, רוטשילד, סמטא פלונית 2, לבונטין 4 , סמטת האטד, מאפו 14, אמזלג, אחווה, דב הוז 2, פינסקר 8 אלנבי 78, אלנבי 98, אלנבי 40, פינסקר 10, פינסקר 36, בורוכוב, יהודה הלוי 45, הירקון 38, דיזינגוף 288, דיזינגוף 268, דיזינגוף פינת צידון, דיזינגוף 296, שי"ר 1, ברודי 12-16 ברמת השרון: מתחם הצעירים, העבודה, בראשית 7, ברעננה : ארלוזורוב 16-18, רמב"ם 42, ברמת גן: רחוב שרת.**

**מבני ציבור , מלונאות, מעונות סטודנטים מסחר ומשרדים**:

נקודת המוצא המלווה את גישתי לאדריכלות ולתכנון, היא הבחירה שלא לקבל את המושגים הקיימים כמובנים מאליו. גישתי לתכנון מבני ציבור בוחנת מחדש את הציבוריות בעולם המערבי בכלל ובישראל בפרט. כשאני מתמודדת עם תכנון פרויקט ציבורי , בדרך כלל דרך תחרות, אני בוחנת בראש וראשונה את הגדרות הפרוגרמה ביחס לפרטי והציבורי בפרויקט עצמו , היחס בין יחסי הנטו ברוטו וטרה, הסביבה הצורכת את המבנה , הן מבחינת הטיפולוגיה המבנית והן מבחינת החתכים הסוציו אקונומים שלהם, ומחברת מחדש את כל אלה לעולם מונחים ונקודות מוצא חדשות היוצרות סביבה ציבורית אינטגרלית גמישה וחדשנית.

בתוך ההגדרה של מבני ציבור עסקתי בין היתר בתכנון סביבות חינוך בתי ספר ואשכולות גנים. נושא החינוך יקר מאוד לליבי, הן בתור אמא לשלושה ילדים שלמדו ולומדים בכל מסגרות החינוך הן בתור מורה באוניברסיטה, והן בתור מנטורית מתוך רצוני לאפשר לילדי את הסביבה האידיאלית שתתמוך את תפיסתי החינוכית, והבנתי כי הדוגמא האישית ומה שהילדים סופגים בבית הוא הציר המרכזי בעיצובם ,בחרתי לשלבם במסגרות הקרובות ביותר לחינוך ביתי ייחודיות פרטיות כמו אנתרופוסופיות, מונטוסוריות ,השוק היה עם כניסתם למסגרות הממסדיות הציבוריות, שהביאו אותי לעסוק בתחום בצורה סיסטמטית על כל היבטיו ובאדריכלות בפרט. בעשור השני של שנות האלפיים קיימת בישראל דילמה, בין הרצון להגשמה מצויינות והעצמה אישית, לבין התבטלות האני מול הקהילה והחברה, דילמה זו באה לידי ביטוי במערכת החינוך בה מטשטשים הגבולות בין ה"אני" ל"אנחנו" ובין הפרט והקבוצה . חינוך הוא פעולה המחייבת שינוי פנימי מתוך הסכמה בניית סולם ערכים ואירגונו מחדש, תוך שימת לב ומודעות לאחר, לשונה ולמי ולמה שמחוץ לאני. למידה מאידך הינה פעולה של איסוף שינון והבנת מידע. פעולה זו היא אישית ומכונסת פנימה אל האני, לעומת חינוך שהינו פעולה הפתוחה החוצה ומייצרת אינטראקציה עם הזולת והסביבה. בגישתי לתכנון מבנים אלה, אני מייצרת אדריכלות הבונה סביבה שתתמוך בשני אספקטים מנוגדים אלה, ומייצרת סביבה המאפשרת גמישות וזרימה של חללים המשמשים רקע ותמיכה לסוגי למידה שונים ומגוונים, פרטניים וקבוצתיים ,ואינטראקציה חברתית תוך השלמה הדדית והרמוניה.

**מקוואות, גלריות ,מוזיאונים, אודיטוריומים, מכוני מחקר ועוד**.

בתיק העבודות הנבחרות מופיעים :**בית הספר בשכונת המשתלה בתל אביב, מרכזיית בזק במשה סנה בתל אביב, מלון לילי ובלום בתל אביב , תחרויות בית המשפט בחיפה, מרכז שרובר, מוזיאון האקרופוליס, מוזיאון אמנות מודרנית בבריסבין, מרכז חינוך ותרבות בראשון לציון, המכון ללימודי השואה, בית כלל.**

פרוייקטי ציבור(רשימה חלקית): **בית ספר לקציני חיל אויר בעובדה , המכון לחקר תורת המערכה בפו"מ,** **בקירייה האקדמית גבעת וושינגטון תכננתי מספר מבנים: בית ספר תיכון, מבנה אודיטוריום ואירועים, מבנה מעבדות משרדים ומחקר, ספריה, מעונות סטודנטים ומבני רווחה. בית ספר עלומים ברמת השרון, בית ספר high tech high תחרות בה זכיתי במקום ראשון. אשכולות גנים בחריש , מקוואות עבור משרד השיכון בכל הארץ, גלריה עירונית בגבעתיים, בניין עיריית רמת השרון, משרדי מקאן אריקסון תחרות בה זכיתי במקום ראשון, לטרון מרכז כנסים תחרות בה זכיתי במקום ראשון מבני מסחר ושרותי דרך לחברת הדלק דור אלון, ושילוב מבני ציבור בתוך פרוייקטים של ערוב שימושים כמו מתחם האטד.**

**תחרויות ותערוכות**

פרק זה מורחב בתיק העבודות הנבחרות, התחרויות בה השתתפתי הן מקומיות בינלאומיות, פומביות אנונימיות, ולמוזמנים. העדפתי הברורה היא לתחרויות אנונימיות , כך אני יכולה להשתמש בפלטפורמה הזו לחבר ולחקור מחדש מתודות ורעיונות חדשניים. התחרויות המופיעות בתיק העבודות הנבחרות: **בית הספר המשתלה בתל אביב מקום ראשון, תבע ובינוי צור נתן מקום ראשון , הרחבת קיבוץ נצר סירני מקום ראשון, בית כלל תל אביב מקום ראשון, מוזיאון האקרופוליס באתונה ציון לשבח ופרס קניה,מוזיאון לאמנות מודרנית בבריסבין ציון לשבח ,בית המשפט המחוזי והשלום בחיפה בשיתוף פרופ' שמאי אסיף, המכון ללימודי השואה אייבשיץ בשיתוף יגאל תומרקין ציון לשבח, מרכז שרובר פרס קניה, מרכז חינוך ותרבות רשל"ץ מקום שני , הביינאלה בוונציה 2000, תערוכת הכיסא הריק באמנות הישראלית, תערוכת זהות ישראלית.**

**תחרויות נוספות(רשימה חלקית): משרדי מקאן קשר בראל מקום ראשון , מרכז כנסים בלטרון מקום ראשון, בית ספר high tech high מקום ראשון, בניין האופרה בקופנהאגן, בינאלה נציה 2002, בית ספר אקולוגי ביוקנעם, בית ספר בגוש הגדול בתל אביב, מתנ"ס הדר יוסף תל אביב, מגורים במתחם הטניס בבאר שבע, מרכז הנצחה לחיל ההנדסה, מבני רווחה עבור צה"ל.**

**הוראה**

כבר מראשית דרכו בשנת 1995, הייתי חלק ממקימיו של בית הספר לאדריכלות בפקולטה לאומנויות באוניברסיטת תל אביב. כחלק מתפיסתנו בחרנו להקים את בית הספר בתוק הפקולטה לאומנויות מתוך תפיסה שעל האדריכל בוגר בית הספר , להיות מוביל תרבות, בעל ראייה רחבה ורב תחומית, חזון, ומחבר בין האומנויות השונות, הרוח הקהילה והטכנולוגיה. וזו התפיסה שמובילה את גישתי ללימוד הסטודיו. לאורך שנות ההוראה שלי באוניברסיטה הנחתי סטודיו של השנים מ א עד ד. בנוסף לנושא הסטודיו פיתחתי תהליכי הוראה הייחודיים לי, ובהם אני משלבת מתודות שבין המנטור, דינמיקה קבוצתית, והגשמה ופיתוח ביטוי עצמי ויצירתיות. לאורך כל השנים נשזרים בעבודתי עם הסטודנטים איכפתיות, זמינות, ערבות הדדית והקשבה לדעות וגישות של האחר. אני דורשת מהסטודנטים לא יותר ממה שאני דורשת מעצמי, ומאמינה בדוגמא אישית שקיפות ועבודה בקבוצה בשולחן עגול, לכן אני מקפידה לערוך לקראת אמצע הסימסטר שיחות אישיות על כל אחד ואחת מהסטודנטים, בהם אני מקשיבה לצרכיהם ולמשוב שלהם כלפי הסטודיו ומשוב שלהם כלפי אופן ההוראה שלי, והקשיים או החיזוקים שלהם בסמסטר, ממני הם מקבלים משוב אישי על החוזקות שלהם ונושאים לשיכלול ושיפור, מצאתי כי שיחות אלה מאפשרות לי להקשיב לשכלל ולשפר את ההוראה שלי בפרט והאוירה בסטודיו בכלל ומשיגה תוצאות מופלאות.

דוגמא לנושאים בהם עסקתי בסטודיו , חקירה ופיתוח הציבוריות בישראל , פיתוח שיטות בניה מתקדמות כמו בניה במכולות, מקום האגו של האדריכל, אדריכלות ללא מילים, REUSE, UNIVERCITY- אוניברסיטה מפורקת בעיר, פרוייקט מורכב משותף, מיקומים מאתגרים ושנויים במחלוקת ארץ, כמו ככר אתרים, מנשיה, מה בין האומן האומנות ומבנה המוזיאון , ועוד.

בשנים האחרונות הקמתי את סטודיו התחרויות בו אני מלמדת ומנחה את הסטודנטים לגשת לתחרויות בינלאומיות על פי אותה מתודה אותה פיתחתי בעבודתי המקצועית. כחלק מתפיסה זו לומדים הסטודנטים להגדיר את שאלת המחקר בהקשר לנושא התחרות , לבוא מול מזמין מוגדר שהוא מזמין התחרות, לפתח ולתכנן את הפרויקט בהקשר לשאלת המחקר , לצאת מעצמם ולעסוק בנושאים בינלאומיים הקשורים , לסביבה , קהילה , אסונות טבע, איכות סביבה , טכנולוגיה , וכל הקשור לאדם וסביבתו הבנויה. שימת הדגש שלי בסטודיו , היא חדשנות, עתידניות , תוך בניית חזון ושימת דגש על כך שהאדריכלות משפיעה ומושפעת על החיים, והבינין העיר הטכנולוגיה והחומר ממנו הוא עשוי, על הביניינים להיות בהיזון חוזר ותיקון של הסביבה הבנוייה . האדם והסביבה הבנויה חייבים לחיות בסימביוזה , השפעה הדדית , וקשורים אחד לשני כך שהשלם יותר מסך חלקיו.

סטודנטים בהנחייתי זכו בפרסים הבאים: **פרס שחר זיו במקום ראשון פעמיים, תחרות של נת"ע לתכנון תחרות הרכבת הקלה 4 מקומות ראשונים , תחרות לתכנון מוזיאון תל אביב מסלול סטודנטים 3 מקומות ראשונים, תחרות בינלאומית 2040 לתכנון מגורים עתידניים מקום שני.**

בשנים האחרונות במסגרת סטודיו התחרויות הבינלאומיות שהקמתי הגיעו הסטודנטים שלי להישגים משמעותיים הפרוייקטים מוצגים בתיק העבודות הנבחרות: **תחרות לתכנון איצטדיון האולימפיאדה ביפן – ציון לשבח והצגת הפרוייקט בטוקיו, תחרות לתכנון שינויים בסביבה העירונית בשיפוט ז'אן נובל מקום ראשון, תחרות איוולו 2017 ציון לשבח ופרסום באתר, תחרות לתכנון שדות תעופה מקום שני ופרס חביב הקהל מקום ראשון, תחרות לתכנון בר קיימא לאסונות טבע ואקולוגיה מקום ראשון.p**

**פעילות נוספת בבית הספר והאוניברסיטה**

במסגרת שנות ההוראה פעלתי ואני פועלת רבות למען מיצובו ופרסומו ותרומה ליוקרה של בית הספר והאוניברסיטה בציבור בארץ ובעולם, אני גאה להיות חלק ממקימיו ומהיסודות עליו קם, ומנסה באנרגיה באהבה ומשאבים רבים לעשות הכול לחיזוקו פיתוחו וקידומו הן בתוך הבית, בקהילה, וכלפי חוץ. חלק מהפעילויות בהן השתתפתי ויזמתי: עריכת והפקת עיתון בית הספר 6B, ארגון תוכן הפקה שיפוט ופרסים לארועי עשור וחגיגות סיום שנה , ייזום שיתופי פעולה עם אוניברסיטאות בחול, במינכן שטוטגרד, מילאנו גנובה ועוד, ארגון והפקת סדנאות אביב, ארגון והפקת סדנאות אביב, ארגון והפקת תערוכות סוף שנה, השתתפות במחלקה לקישרי חוץ ותורמים, ארגון הרצאות בימי רביעי, ארגון והפקה תחרות מעורבות חברתית למען אדריכלות ואלימות במשפחה, ארגון הרצאות בנושא בטיחות ואסונות באתרי בניה, הנחיית סטודנטים לבינאלה בלונדון, אירוח מרצים וסיורים לסטודנטים בעיר הלבנה, חיזוק קשרי תעשיית הבניה, ארוח בביתי של אירועי חיזוק הקשר בין המורים.